Eldar Rønning

Eldar Rønning (født 11. juni 1982) er en norsk tidligere langrennsløper som representerte Skogn IL. Han har fire strake VM-gull på 4 x 10 km stafett.

Rønning mottok Holmenkollmedaljen 14. mars 2015 for «å være en god og merittert representant for langrennssporten».

Etter å ha vært mye plaget med sykdom, valgte han i mai 2016 å avslutte langrennskarrieren.

 Karriere 

 Gjennombrudd (2005) 
Han fikk sitt internasjonale gjennombrudd i 2005, da han kom på pallen i tre verdenscuprenn i sprint, og kom på andreplass sammenlagt i sprintcupen, bare slått av landsmannen Tor-Arne Hetland. Den sesongen fikk han også sin første verdenscupseier, på sprinten i Reit im Winkl. Han representerte Norge i sprinten under VM i Oberstdorf, og endte der på 11.-plass.

I sesongen 2005/2006 hevdet han seg også på lengre distanser med tre topp 6-plasseringer i distanserenn.

 Sesongene 2006–2010 
Han innledet sesongen 2006/2007 med seier i verdenscupens åpningsrenn, sprintrennet i Düsseldorf. Samme sted fikk han også en andreplass i stafetten sammen med årets komet, Øystein Pettersen. I november vant han sitt første distanserenn, 15 km klassisk i finske Kuusamo. I VM 2007 i Sapporo fikk han bronse på sprint, klassisk stil, og gull på 4 x 10 km stafett. Han kom på tredjeplass i verdenscupen denne sesongen.

Rønning tok også en verdenscupseier i sesongen 2007/08, og det var på sprinten i Otepää. Han kom på 7.-plass i verdenscupen i sprint og 13.-plass i verdenscupen sammenlagt.

Før sesongen 2008/09 sluttet han på sprintlandslaget og ble kaptein for det norske allroundlaget. Han og flere andre norske landslagsløpere slet med sykdom like før sesongentart, men han kom fort i form igjen og vant 15 km klassisk under sesongåpningen på Beitostølen.

I Ski-VM 2009 i tsjekkiske Liberec var han med på det norske stafettlaget, sammen med Odd-Bjørn Hjelmeset, Tore Ruud Hofstad og Petter Northug som tok gull foran Tyskland. Rønning gikk åpningsetappen av stafetten.

I OL 2010 ble han nummer 36 på 30 km duatlon, og han fikk ikke gå stafetten.

 Sesongen 2010/2011 
Sesongen 2010/2011 gikk han inn til sin første verdenscupseier på tre år da han vant 15 km klassisk i Otepää. 
Under Norgesmesterskapet 2011 tok Rønning sin første nasjonale tittel individuelt da han vant 15 km klassisk. Han vant foran Martin Johnsrud Sundby og Thomas Alsgaard. I Ski-VM 2011 i Holmenkollen gikk Rønning inn til sølvmedalje på 15 km klassisk. Han var 13,3 sekunder etter den finske gullvinneren Matti Heikkinen.
Han tok også gull på stafetten etter å ha gått en fantastisk 2. etappe, der han tok inn 22 sekunder på Johan Olsson fra Sverige.

 Resultater i verdenscupen i langrenn 

 Individuelle seire 

 Nr. Dato Sted Distanse 1.    Reit im Winkl  Sprint (K) 2.    Düsseldorf  Sprint (F) 3.    Kuusamo  15 km (K) 4.    Cogne  15 km (K) 5.    Otepää  Sprint (K) 6.    Otepää  15 km (K) 7.    Holmenkollen  50 km (K)

 Lagseire 
 Nr. Dato Sted Øvelse 1. 18. desember 2005  Canmore 6 × 1,2 km lagsprint klassisk 2. 23. november 2008  Gällivare 4 × 10 km stafett 3. 22. november 2009  Beitostølen 4 × 10 km stafett 4. 21. november 2011  Sjusjøen 4 × 10 km stafett 5. 12. februar 2012  Nové Město 4 × 10 km stafett 6. 25. november 2012  Gällivare 4 × 7,5 km stafett 7. 20. januar 2013  La Clusaz 4 × 7,5 km stafett 8. 22. desember 2013  Asiago 6 × 1,7 km lagsprint klassisk

 Sammenlagtplasseringer 
 Sesong Totalt Distanse Sprint Poeng Plassering Poeng Plassering Poeng Plassering 2002/03  49  62.  -  -  39  36. 2003/04  102  53.  3  104.  99  20. 2004/05  349  10.  22  62.  327  2. 2005/06  355  11.  122  28.  237  7. 2006/07  557  3.  286  4.  215  5. 2007/08  463  13.  177  21.  266  7. 2008/09  541  12.  252  15.  179  12. 2009/10  370  15.  166  25.  164  17. 2010/11  388  19.  288  11.  54  41. 2011/12  675  10.  436  12.  43  46. 2012/13  251  36.  165  29.  56  38. 2013/14  283  24.  152  21.  79  28. 2014/15  218  31.  150  30.  -  -

 Referanser 

 Eksterne lenker 




Kategori:Norske langrennsløpere
Kategori:Norske motbakkeløpere
Kategori:Verdensmestere i langrenn
Kategori:Norgesmestere i langrenn
Kategori:Deltakere under Ski-VM 2005
Kategori:Deltakere under Ski-VM 2007
Kategori:Deltakere under Ski-VM 2009
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Mesternes Mester-deltakere
Kategori:Vinnere av Holmenkollmedaljen
Kategori:Personer fra Levanger kommune